|  |  |  |
| --- | --- | --- |
| Titel: | Torben Chris rydder op i ligestilling | QR Kode |
| Tema: | Køn og identitetsdannelse. |
| Fag: | Samfundsfag |
| Målgruppe: | Gym & HF, VUC Vejledningen til udsendelsen er rettet mod 1g og 1hf. Udsendelsen er egnet til temaet køn og ligestilling |
|  |  |
|  | Data om læremidlet: Tv-serie DR2. 11. oktober 2018. 25 minutter  **Faglig relevans/kompetenceområder**  - undersøge sammenhænge mellem relevante baggrundsvariable og sociale og kulturelle mønstre.  - argumentere for egne synspunkter på et fagligt grundlag og indgå i en faglig dialog.  **Ideer til undervisningen** Udsendelsen k**an** fungere godt som en appetitvækker til et forløb om køn og ligestilling i 1g.  Rammen for udsendelsen er Torben Chris, der gennem interview og korte indslag viser, hvilke aspekter der præger diskussionen om køn og ligestilling i det senmoderne samfund.  Udsendelsen lægger op til fx at arbejde med ’hvad er køn?’ og ’hvordan skabes kønsidentitet?’. Via udsendelsen får eleverne en introduktion til et sociologisk perspektiv på køn og på samfundets betydning for kønsopfattelse.  I forbindelse med at eleverne ser udsendelsen, skal de forholde sig til:   1. Hvad er køn? 2. Hvordan fremstilles køn? 3. Hvad præger vores opfattelser af køn? 4. Hvorfor kan det være et problem, at fx reklamer og film gengiver traditionelle kønsopfattelser?   **Efter udsendelsen**  Eleverne arbejder gruppevis med en række forskellige opgaver. De kan enten trække lod, eller læreren bestemmer.  Eleverne skal efterfølgende dele deres undersøgelser med hinanden. Det kan enten være som fremlæggelser, i matrixgrupper eller i mere digitale formater såsom film, screencast eller podcast.  Formater, evalueringskriterier og tidsrammer skal være afklaret på forhånd og meddelt eleverne.  **Opgave A:** **Opsamling på ”Torben Chris rydder op i ligestilling”**   * Tegn en model, som illustrerer, hvad der påvirker vores kønsopfattelser?  På baggrund af jeres model og programmet skal I overveje, om unge selv vælge og former en unik kønsidentitet i dag? Begrund jeres svar. * Overvej på baggrund af programmet, om vi har ligestilling i dag. Begrund jeres svar.   **Opgave B: Hvordan står det til med ligestillingen?**  Grupperne kan fx undersøge den politiske og økonomiske ligestilling:  **Økonomisk ligestilling:**   * I hvor høj grad er der et kønsopdelt arbejdsmarked? * I hvor høj grad er der uddannelsesmæssig ligestilling mellem mænd og kvinder i Danmark? * Er der lønmæssig ligestilling mellem mænd og kvinder i Danmark? * Overvej årsagerne til forskellene.   **Politisk ligestilling:**   * I hvor høj grad er der ligestilling mellem mænd og kvinder i politik? * I hvor høj grad er der ligestilling mellem mænd og kvinder når det gælder topposter i samfundet. Kig både på styrelser og bestyrelser i det offentlige samt private erhvervsliv * Overvej årsagerne til forskellene.   Man kan overveje om eleverne selv skal opstille en søgestrategi og finde relevante materialer, som kan anvendes til undersøgelsen. | |